User talk:Keyd Hassan Dahir

W/Q: Keyd Xasan Daahir

Goormaa Qofka Lagu Siidayn karaa Dammaanad?

Marka qof la xidhay ama la doonayo in la xidho la sii daayo, waxaa loo yaqaan dibad joog, siin ama xoriyad ku meel gaadh ah.Ku siidaynta dammiinku waa:

B) Ka  joojinta xadhigga eedaysanaha amar qabasho maxkamaddeed.Tusaale ahaan:Haddii amarka soo qabashadu uu ahaa eedaysane hebel waa in lasoo xidhaa, dembiga warqadda xadhiga ku qoran dartiis, Laakiin se haddii uu bixiyo lacag dhan $3000 halagu sii daayo xoriyad dibad joog ah.

T) Siidaynta qofka sifo sharci ah loo xidhay. Qofka si dammiin loogu siidaayo waxaa lagu waajibin karaa:

1.     Bixinta  hanti uu isagu qaadayo ama qof kale uu qaadayo. 2.     Shuruud kasta oo kale oo Maxkamaddu u aragto in ay ku filan tahay. B) Sida eedaysanuhu in aanu magaalada ka bixi karin illaa dacwadiisa laga gaadho xukun ama go’aan kama danbays ah.

T) Sida eedaysanuhu ha yimaado 7-da fiidnimo iyo 8-da subaxnimo saldhigga booliiska, hana saxiixo warqadda ama buugga loogu talagalay si loo hubiyo joogitaankiisa.

Goormaa Xoriyad dibad joog ah la bixin karaa?

Dammiin lama bixin karo xaaladaha ku xusan qodobka 35-aad ee XHC iyo markasta oo uu yahay amarka qabashada Maxkamaddu khasab.Fiiri qodobka 59-aad ee XHC.Yaa bixiya dammaanadda? Qodobka 60-aad ee XHC, wuxuu leeyahay Dammiinka waxa bixin kara oo kali ah: 1. Garsooraha la hor keenay ruuxa xidhan ama Garsoore awood u leh xiliga dhegaysiga dacwadu ka billaabato Maxkamadda derejada kowaad. 2. Gudoomiyaha Maxkamadda awood u leh dhegaysiga dacwadda iyo marxalad kasta oo kale.

Nooca iyo Xaddiga dammaanadda

Qodobka 61-aad ee XHC, wuxuu leeyahay: Dammaanaddu waxa ay ka koobnaanaysaa qadar lacageed oo dammiintuhu si waafaqsan tilmaamaha/shuruudaha Maxkamaddu ku bixisay dammiinka, kuwaas oo kala ah:

A. In uu dhigayo Maxkamadda ama B. Dammaanad qaadayo in uu bixiyo marka la jebiyo shuruud ka mid ah kuwa dammaanadda.

Marka ay Maxkamaddu bixineyso dammaanad waxay tixgelinaysaa:

B) Tirada iyo awoodda dhaqaale ee dammiintayaasha. B. Qadarka dammaanadda. C. Iyo in ay noqonayso lacagta dammaanaddu mid la dhigayo maxkamadda ama in ay noqonayso mid la bixinayo marka shuruuddii damaanadda la jebiyo.

Intaas aan soo sheegay iyo qaar kale oo tira-beel ah waxa aad ka helaysaa buuggan la yidhaahdo ‘ SHARCIGA IYO DAMMAANADDA’ oo siwaafi ah (fahfaahsan) kuugu kala dhigdhigaya dammaanadda iyo hawlaheeda, kolkii cilmiga sharciga la joogo iyo qawaaniinta dalkaba.

Dhammaad